Apstiprināts ar Ādažu novada pašvaldības 08.07.2021. rīkojumu Nr.ĀNP/1-6-1/21/2

**Bērnu un jauniešu nometņu konkursa nolikums**

**I. VISPĀRĪGIE JAUTĀ.JUMI**

1. Ādažu novada pašvaldība ir konkursa “Bērnu un jauniešu nometņu konkursa nolikums” rīkotājs, nodrošinot bērnu un jauniešu vasaras nometņu organizēšanu Covid-19 pandēmijas laikā. Atbalsta programmu Nometņu organizēšanai (turpmāk - programma) īsteno Nometņu norises laiks ir 2021. gada jūlijs un augusts.
2. Konkurss tiek izsludināts pamatojoties uz Ministru kabineta 2021. gada 27. maija sēdē atbalstīto informatīvo ziņojumu "Par psihoemocionālā atbalsta pasākumiem Covid-19 pandēmijas radīto seku mazināšanai" (prot. Nr.44, 47.§) un 2021. gada 27. maija rīkojumu Nr. 348 (prot. Nr. 44, 46. §) "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem".
3. Nolikums nosaka kārtību, kādā Ādažu novada izglītības, kultūras, sporta iestādes, pašvaldības institūcijas, biedrības un nodibinājumi (turpmāk – organizators) var piedalīties nometnēs, lai pretendētu uz finansiālu atbalstu to organizēšanai, projektu iesniegšanas un vērtēšanas kārtību un vērtēšanas kritērijus, kā arī līdzfinansējuma piešķiršanas kārtību un izpildes kontroli.
4. Nolikumu apstiprina Ādažu novada pašvaldības domes priekšsēdētājs.

**II. KONKURSA MĒRĶIS UN DALĪBNIEKI**

1. Konkursa mērķis ir organizēt nometnes, lai sniegtu atbalstu bērniem un jauniešiem prasmju un kompetenču apguvē, sekmētu viņu labizjūtas un socializēšanos, izkopu spējas un talantus, novērstu akadēmisko zināšanu nepilnības, kas radušās attālināta mācību procesa rezultātā, kā arī mazinātu viņu likumiskajiem pārstāvjiem Covid-19 pandēmijas radītās krīzes sekas.
2. Mērķgrupa ir Ādažu novada pašvaldības administratīvajā teritorijā deklarēti bērni un jaunieši vecumā no 7 līdz 18 gadiem pēc šādiem kritērijiem:
   1. sociālā riska grupas bērni un jaunieši (maznodrošinātie, no daudzbērnu ģimenēm, ar mācīšanās, uzvedības, psihoemocionālajiem traucējumiem, ārpusģimenes aprūpē esošie bērni, u.c.);
   2. bērni un jaunieši ar speciālām vajadzībām (var nepiemērot noteikto maksimālo vecuma ierobežojumu);
   3. bērni un jaunieši, kuri tikuši ierobežoti savu spēju un talantu izkopšanā, individuālo kompetenču pilnveidē un kolektīvajā darbībā valstī noteikto epidemioloģisko ierobežojumu dēļ.
3. Ja uz konkrēto nometni pretendē lielāks bērnu un jauniešu skaits ne kā paredzētais nometnes dalībnieku skaits, prioritāte ir bērniem un jauniešiem, kuri 2021.gadā vēl nav saņēmuši Ādažu novada pašvaldības līdzfinansējumu.
4. Nometnēs var līdzdarboties jaunieši līdz 25 gadu vecumam kā brīvprātīgā darba veicēji – atbalsta personāls nometnes organizēšanā.

**III. NOMETŅU ĪSTENOŠANAS NOTEIKUMI**

1. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv).
2. Uzsākot nometni, jāievēro Ministru kabineta 2020. gada 9. jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības attiecībā uz nometņu organizēšanu un vadlīnijas piesardzības pasākumiem bērnu Nometņu organizētājiem.
3. Nometnes organizatoram jāievēro Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasības.
4. Var tikt organizētas gan dienas, gan diennakts nometnes iekštelpās un ārtelpās, kuru plānotais ilgums ir vismaz 5 dienas, kā arī dienas nometnes programmas ilgums ir vismaz 6 stundas dienā, un kurās piedalās nemainīga dalībnieku grupa.
5. Maksimālais atbalsta apjoms ir 19 *euro* dienā par viena bērna dalību piecu dienu nometnē, kopējam finansējuma apjomam viena dalībnieka dalībai nometnē nepārsniedzot 95 (deviņdesmit piecus) euro visam nometnes periodam.
6. Nometnes saturs tematiski un mērķtiecīgi jāveido tā, lai sniegtu atbalstu bērniem un jauniešiem šādos virzienos:

14.1. mācību saturā balstītu tēmu apguve, piemēram, dabaszinību, vēstures, valodu nometnes, u.tml.;

14.2. bērnu un jauniešu spēju un talantu izkopšana interešu izglītības un profesionālās ievirzes izglītības jomās (mākslā, mūzikā, dejā, tehniskā jaunradē, u.c.), kā arī līdzdalība Dziesmu un deju svētku tradīcijas saglabāšanas procesā;

14.3. caurviju prasmju un “soft skills” jeb komunikācijas, saskarsmes, komandas darba, līderu prasmju, problēmu risināšanas un sociāli emocionālo prasmju pilnveide;

14.4. bērnu un jauniešu fizisko aktivitāšu un veselīga dzīvesveida paradumu veidošana.

1. Vienas nometnes minimālais dalībnieku skaits ir 10, vienā grupā ne vairāk kā 30 dalībnieki.
2. Ar nometnes organizētāju tiek slēgts līgums, kurā noteikta finansēšanas un nometnes īstenošanas kārtība. Nometņu organizatori nedrīkst nodot līgumā atrunāto saistību izpildi trešajai pusei bez pašvaldības rakstiskas piekrišanas.
3. Pašvaldība vajadzības gadījumā nodrošina nometnes norises vietas bezmaksas izmantošanu:
   1. Ādažu vidusskolas telpās, Gaujas iela 30, Ādaži, Ādažu pag., Ādažu novads;
   2. Ādažu vidusskolas sākumskolas telpās, Attekas iela 16, Ādaži, Ādažu pag., Ādažu novads;
   3. Carnikavas pamatskolas telpas, Garā ielā 20, Carnikava, Carnikavas pag., Ādažu novads;

**IV. PIETEIKUMU IESNIEGŠANA**

1. Pieteikums nometnei sastāv no:
   1. nometnes pieteikuma veidlapas (1.pielikums);
   2. nometnes budžeta (2. pielikums);
   3. nometnes vadītāja apliecības kopijas;
   4. uzņēmuma reģistrācijas apliecības kopijas;
   5. nometnes vadītāja CV;
   6. citiem dokumentiem, ko organizētājs uzskata par būtiskiem pieteikuma izvērtēšanā.
2. Nometnes pieteikuma un atskaišu veidlapas jāizpilda valsts valodā datorrakstā.
3. Konkursa nolikums, pieteikuma un atskaišu veidlapas pieejamas pašvaldības tīmekļvietnē [www.adazi.lv](http://www.adazi.lv).
4. Organizētājs dokumentus iesniedz e-pastā [dome@adazi.lv](mailto:dome@adazi.lv) līdz 2021. gada 14. jūlijam, plkst. 12.00, parakstītus ar drošu elektronisko parakstu.
5. Konsultācijas par pieteikuma sagatavošanu sniedz Ādažu novada interešu izglītības koordinatore Alise Timermane-Legzdiņa, tālr. 29735803, [alise.timermane@adazi.lv](mailto:alise.timermane@adazi.lv) (turpmāk- koordinators).

**V. VĒRTĒŠANAS KĀRTĪBA**

1. Nometņu pieteikumus izvērtē ar pašvaldības izpilddirektora rīkojumu izveidota komisija 3 locekļu sastāvā (turpmāk – Komisija)
2. Lēmumu par atbalstāmo Pretendentu noteikšanu Komisija pieņem piecu darbdienu laikā pēc konkursa noslēguma datuma.
3. Pašvaldībai ir tiesības pagarināt pieteikuma iesniegšanas termiņu vai izsludināt atkārtotu pieteikumu saņemšanu.
4. Komisijai ir tiesības pieprasīt papildus skaidrojumus par iesniegtajiem dokumentiem.
5. Komisija, ievērojot pašvaldībai piešķirto finanšu līdzekļu apjomu nometņu organizēšanai, piešķir finansējumu nometnēm, kas ieguvušas lielāko punktu skaitu pēc pretendenta pieteikuma vērtēšanas kritērijiem. (4.pielikums).

**VI. FINANSĒJUMA PIEŠĶIRŠANAS KĀRTĪBA**

1. Saskaņā ar Ministru kabineta 2021. gada 27. maija rīkojumu Nr.348 (prot. Nr.44, §.46) "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem", Ādažu novadam nometņu organizēšanai piešķirti valsts budžeta līdzekļi EUR 28 709 (divdesmit astoņi tūkstoši septiņi simti deviņi *euro*, 00 centi).
2. Darba samaksa nometnes organizatora personālam nedrīkst pārsniegt 30 % no kopējām izmaksām.
3. Nometņu attiecināmās izmaksas:
   1. telpu un aprīkojuma, piem., telts noma;
   2. transporta pakalpojumi (sabiedriskā transporta biļetes nometnes dalībniekiem un autobusu noma nometnes dalībnieku pārvadāšanai);
   3. dalībnieku ēdināšana, izmitināšana;
   4. aktivitātēm un nodarbībām nepieciešamie materiāli un kancelejas preces, ieejas biļetes, ja nometnes dalībnieki apmeklē vietu vai pasākumu, ko iespējams īstenot, ņemot vērā konkrētā brīža epidemioloģiskos drošības nosacījumus saskaņā ar 10. punktu;
   5. nometnes programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
   6. mazvērtīgais inventārs nometnes programmas nodrošināšanai;
   7. nometne programmas īstenošanai nepieciešamās citas izmaksas (piemēram, veselības inspekcijas saskaņojuma izmaksas);
   8. nometnes personāla (vadītāja, pedagogu, radošo darbnīcu vadītāju, tehnisko darbinieku, u.c.) darba samaksa.
4. Neattiecināmās izmaksas ir izmaksas, kas neatbilst nometnes mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pārvaldības budžeta, u.tml. izdevumi).
5. Viens nometņu organizators var īstenot vairākas nometnes.
6. Bērnu dalība nometnē tiek nodrošināta bez likumisko pārstāvju līdzfinansējuma.
7. Piešķirto, bet nometnes organizēšanai neizlietoto finansējumu, nometnes organizators atmaksā pašvaldībai 14 (četrpadsmit) darbdienu laikā pēc nometnes noslēguma.
8. Ja faktiskais bērnu skaits bērnu skaits nometnē ir mazāks nekā ar bērnu likumiskajiem pārstāvjiem noslēgto līguma skaits par dalību nometnē:
   1. piešķirtais finansējums ir pilnībā attiecināms gadījumos, kad bērns vai jaunietis nav piedalījies nometnē attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums nometnes organizatoram par Covid-19 kontaktpersonas statusu bērnam), kā arī gadījumos, kad izmaksas nav atgūstamas;
   2. pārējos gadījumos piešķirt finansējumu nometnes organizētājs atmaksā atpakaļ pašvaldībai.

**VII. NOMETNES PROJEKTA DARBĪBAS KONTROLE**

1. Ja nometne netiek realizēta objektīvu iemeslu dēļ, organizators par to rakstiski informē pašvaldību vismaz 10 darbdienas pirms plānotā nometnes sākuma. Koordinatoram ir tiesības saskaņot citu nometnes norises laiku.
2. Ja objektīvu iemeslu dēļ netiek nokomplektēts nometnes pieteikumā plānotais dalībnieku skaits, koordinators pirms Līguma slēgšanas ar organizatoru ir tiesīgs veikt Komisijas piešķirtā finansējuma pārrēķināšanu atbilstoši faktiskajam nometnes dalībnieku skaitam.
3. Ja nometne nenotiek atbilstoši nometnes pieteikumam vai arī tiek konstatēti finanšu pārkāpumi, pašvaldība lemj par piešķirtā līdzfinansējuma daļēju vai pilnīgu atmaksu.
4. 14 (četrpadsmit) darbdienu laikā pēc nometnes noslēguma nometnes organizators pašvaldībai iesniedz šādas atskaites:
   1. nometnes budžeta un saturiskā atskaite (3.pielikums);
   2. dalībnieku sarakstu, atsauksmes un vizuālos materiālus.

Ādažu novada pašvaldības

interešu izglītības koordinatore Alise Timermane-Legzdiņa